CELEX: C2007/117/04
Language: hu
Date: 2007-05-26 00:00:00
Title: C-94/07. sz. ügy: Az Arbeitsgericht Bonn (Németország) által 2007. február 20-án benyújtott előzetes döntéshozatal iránti kérelem – Dr. Andrea Raccanelli kontra Max-Planck-Gesellschaft zur Förderung der Wissenschaften e.V.

26.5.2007   
            
            
               HU
            
            
               Az Európai Unió Hivatalos Lapja
            
            
               C 117/3
            
         Az Arbeitsgericht Bonn (Németország) által 2007. február 20-án benyújtott előzetes döntéshozatal iránti kérelem – Dr. Andrea Raccanelli kontra Max-Planck-Gesellschaft zur Förderung der Wissenschaften e.V.
   (C-94/07. sz. ügy)
   (2007/C 117/04)
   Az eljárás nyelve: német
   A kérdést előterjesztő bíróság
   Arbeitsgericht Bonn (Németország)
   Az alapeljárás felei
   
      Felperes: Dr. Andrea Raccanelli
   
      Alperes: Max-Planck-Gesellschaft zur Förderung der Wissenschaften e.V.
   Az előzetes döntéshozatalra előterjesztett kérdések
   
               1.
            
            
               A közösségi munkavállaló-fogalom értelmében munkavállalónak tekintendő-e a felperes akkor, ha nem köteles több munkavégzésre, mint a BAT/2-munkaszerződés [Bundseangestellten-Tarifvertrag/2-munkaszerződés] keretében foglalkoztatott doktoranduszok?
            
         
               2.
            
            
               Az 1. kérdésre adott nemleges válasz esetén: úgy értelmezendő-e a munkavállalók Közösségen belüli szabad mozgásáról szóló 1612/68/EGK tanácsi rendelet (1) 7. cikke, hogy csak akkor állapítható meg, hogy nem történt hátrányos megkülönböztetés, ha az alperes a felperes részére doktoranduszi időszakának megkezdésekor legalább választási lehetőséget biztosított volna a munkaszerződés és az ösztöndíj között?
            
         
               3.
            
            
               Ha a 2. kérdés úgy válaszolandó meg, hogy a felperes részére munkaszerződés megkötésének lehetőségét kellett volna biztosítani, a következő kérdés merül fel:
               Milyen jogkövetkezmények alkalmazhatók az állampolgárságon alapuló hátrányos megkülönböztetés esetén?
            
         
      (1)  HL L 257., 2. o.; magyar nyelvű különkiadás 5. fejezet, 1. kötet, 15. o.